**EGYÜTTMŰKÖDÉSI MEGÁLLAPODÁS**

**ISKOLASZÖVETKEZET ÚTJÁN MEGSZERVEZETT**

**SZAKMAI GYAKORLATI KÉPZÉSI FELADATOK ELLÁTÁSÁRA**

Megállapodás azonosítója a BME-nél:……

Megállapodás azonosítója a Külső gyakorlóhelynél:……

Megállapodás azonosítója az Iskolaszövetkezetnél:……

*Amely létrejött egyrészről a*

**Budapesti Műszaki és Gazdaságtudományi Egyetem (BME)**

Székhely: 1111 Budapest, Műegyetem rkp. 3.

Törvényes képviselő: Dr. Czigány Tibor, rektor

Adószám: 15308799-4-43

Csoportos adószám: 17783305-5-43

Bankszámlaszám: 10032000-01425279-00000000

Statisztikai számjel: KSH 15308799-8030-312-01

Intézményi azonosító: FI 23344

**Érintett átfogó szervezeti egység … Kar**

Szervezeti egység címe: 1111 Budapest, Műegyetem rakpart 3.

Képviseli: ……………………… dékán

Kapcsolattartó: ……………………… dékánhelyettes

Továbbiakban **Felsőoktatási Intézmény**,

*Másrészről a(z)*

***………………………………………………***

*gazdálkodó szervezet vagy költségvetési szerv.*

Székhely: …………………………………….

Adószám: …………………………………….

Bankszámlaszám: …………………………………….

Statisztikai számjel: …………………………………….

Cégjegyzékszám/nyilvántartási szám: …………………………………….

Képviseletre jogosult: …………………………………….

Továbbiakban **Külső** **Gyakorlóhely**

*Harmadrészről* a(z) ………… Iskolaszövetkezet

Székhely: …

Elérhetőség: +36…; e-mail: …

Adószám: …

Bankszámlaszám: …

Statisztikai számjel: …

Cégjegyzékszám/nyilvántartási szám: …

Képviseletre jogosult: …

a továbbiakban **Iskolaszövetkezet**, valamint továbbiakban együttesen: **Felek** között

**Preambulum**

**Felek ezúton fogalmazzák meg együttműködési szándékukat ama célból, hogy a Felsőoktatási Intézmény ………. alap/osztatlan/mesterképzési szakjának hallgatói – részben önálló hallgatói tevékenység keretében – a külső gyakorlóhelyen eleget téve a szak képzési és kimeneteli követelményeiben foglalt rendelkezéseknek szakmai gyakorlaton vehessenek részt a jelen megállapodásban foglaltak szerint.**

**I. Értelmező rendelekezések**

Jelen megállapodás alkalmazása során az egyes fogalmaknak a következő jelentést kell tulajdonítani**:**

1. *Külső Gyakorlóhely*: A felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet (továbbiakban: rendelet.) 4. § 5. pontja szerint a szakmai gyakorlóhely: az a jogi személy vagy a polgári perrendtartásról szóló törvény szerinti gazdálkodó szervezet, amely felsőoktatási szakképzésben, alapképzésben vagy mesterképzésben – a felsőoktatási intézménnyel kötött együttműködési megállapodás, a hallgatóval a nemzeti felsőoktatásról szóló 2011. évi CCIV. törvény (továbbiakban: Nftv.) 44. § (1) bekezdés a) pontja szerint kötött hallgatói munkaszerződés, vagy az Nftv. 44. § (3a) bekezdése szerinti megállapodás alapján – az egybefüggő szakmai gyakorlatot biztosítja, mely külső gyakorlóhely jelen megállapodás hatálya alatt azonos a szövetkezetekről szóló 2016. évi X. törvény 7. – 13/B. szakaszaiban nevesített szolgáltatás fogadójával.
2. 2. *Egyedi megállapodás*: a szövetkezetekről szóló 2016. évi X. törvény 7. § (8) bekezdésében és jelen együttműködési megállapodás VI. e) pontjában rögzített, a Külső Gyakorlóhely és az Iskolaszövetkezet által, a szakmai gyakorlathoz kapcsolódó szakmai feltételek közös biztosításával összefüggő jogaik és kötelezettségeik részletes meghatározására kötött megállapodás.

**II. Az együttműködési megállapodás tárgya**

1. Felek az Nftv. 15. § (3) bekezdésében meghatározott, jelen megállapodás tekintetében a felsőoktatási szakképzések, az alap- és mesterképzések, valamint hitéleti képzések képzési és kimeneti követelményeiről szóló, az Nftv. 16/A. §-a alapján kiadott miniszteri közlemény[[1]](#footnote-1) (továbbiakban: KKK) szerint előírt **kötelező szakmai gyakorlat megszervezése érdekében** a rendelet alapján a jelen együttműködési megállapodást kötik.
2. Felek rögzítik, hogy **a Külső Gyakorlóhely** a jelen megállapodás alapján legfeljebb …… fő **hallgatót fogad** egyidejűleg**,** tanulmányi félévente**, szakmai gyakorlatuk teljesítése végett.**

3. Felek egyetértően nyilatkoznak arról, hogy a **Felsőoktatási intézmény** és az **Iskolaszövetkezet**, valamint a **Külső Gyakorlóhely** a **Felsőoktatási Intézmény** hallgatóinak szakmai gyakorlata biztosítására egymással a jelen együttműködési megállapodást kötik a szövetkezetekről szóló 2006. évi X. törvény 7. § (6), (6a) és (7) bekezdése értelmében, amely alapján a gyakorlati képzéshez kapcsolódó, a Felsőoktatási Intézmény által meghatározott szakmai feltételeket az Iskolaszövetkezet és a Külső Gyakorlóhely együttesen biztosítja.

4. A **Külső Gyakorlóhely** a Nftv. és a rendelet alapján a Felsőoktatási Intézmény jelen megállapodás VI. c) és d) pontjai szerint kiválasztott hallgatóit szakmai gyakorlatuk elvégzése céljából fogadja.

5. **A szakmai gyakorlat** az Nftv. 108. § 36. alapján felsőoktatási szakképzésben, alap-, mester- és osztatlan képzésben, külső gyakorlóhelyen vagy felsőoktatási intézményi gyakorlóhelyen teljesítendő, részben **önálló hallgatói tevékenység**, a rendelet 14. § (2) szerint a felsőoktatási intézmény vagy az intézmény és a szakmai gyakorlóhely által közösen meghatározott **képzési tevékenység**, amelyet a KKK-ban meghatározottak szerint a szak Képzési programjának megfelelően terveznek, szerveznek és értékelnek.

6. **A szakmai gyakorlat időtartamát** a KKK határozza meg, amely, **ha legalább hat hétig tart**, akkor az adott szak az Nftv. 85. § (3) bekezdése értelmében **gyakorlatigényes szak**nak minősül.

**III. Az együttműködési megállapodás időtartama, módosítása, felmondása**

1. Felek rögzítik, hogy az együttműködési megállapodást határozatlan időtartamra kötik.
2. A megállapodás a Felek aláírásával lép hatályba, melyet bármely fél írásban, 30 napos határidővel mondhat fel.
3. A megállapodás a Felek egyetértésével írásban módosítható.

**IV. A szakmai gyakorlat célja**

1. A rendelet 14. § (1) bekezdésében foglaltak szerint a szakmai gyakorlat célja a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a szakma gyakorlásához szükséges munkavállalói kompetenciák munkafolyamatokban történő fejlesztése, az anyag-eszköz-technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.

**V. A szakmai gyakorlat helyszíne és időtartama**

1. A szakmai gyakorlat a **Külső Gyakorlóhely** székhelyén / telephelyein zajlik a gyakorlóhely szakembereinek irányításával, **a Felsőoktatási Intézmény** szakos tantervében szereplő, a KKK-ban meghatározott, szakra jellemző kompetenciákhoz illeszkedően, a KKK-ban meghatározott ……. hét időtartammal megegyezően.
2. **A szakmai gyakorlattal összefüggő adatok**
3. Felek rögzítik, hogy a jelen megállapodás keretében szervezett szakmai gyakorlatok részletkérdéseit – különösen a szakmai gyakorlat teljesítésének a helye, a szakmai gyakorlaton részvevő hallgatók azonosító adatai – az 1. mellékletben meghatározott időszakra vonatkozóan részletezik.
4. Felek rögzítik, hogy az együttműködési megállapodás időtartama alatt az 1. mellékletben megjelölt időszakonként, jelen megállapodás mellékletével, írásban egyeztetik egymással a szakmai gyakorlaton résztvevő hallgatók adatait.
5. Jelen szakasz szerinti 1. számú mellékletet a Felek tanulmányi félévente felülvizsgálják. A felülvizsgálat nyomán az 1. számú mellékletet a Felek képviselőik útján, írásbeli jegyzőkönyv felvétele mellett a következő tanulmányi félév aktuális igényeihez igazodó mellékletre cserélhetik. Jelen bekezdés szerinti mellékletcsere nem minősül a jelen együttműködési megállapodás módosításának.

**VI. Az együttműködés módja**

1. Az Iskolaszövetkezet útján megszervezett gyakorlati képzés esetén a szakmai gyakorlatot – a Külső Gyakorlóhely nyilatkozata alapján – az Iskolaszövetkezet igazolhatja, feltéve, hogy a munkavégzés a hallgatók felsőoktatási képzésben megszerzett elméleti ismereteinek felhasználását igényli, továbbá a szolgáltatás fogadója megfelel a szakmai gyakorlóhellyel, a munkavégzés tartalma pedig a szakmai gyakorlattal szemben jogszabály által támasztott követelményeknek. Amennyiben jelen pont szerinti feltételek nem teljesülnek, úgy az Iskolaszövetkezet az igazolás kiállítását megtagadhatja.
2. Az Iskolaszövetkezet, valamint a Külső Gyakorlóhely Budapesti Műszaki és Gazdaságtudományi Egyetem … Karának részt vevő hallgatóit az előzetesen egyeztetett időszakban fogadja.
3. Az Iskolaszövetkezet, valamint a Külső Gyakorlóhely által előzetesen felajánlott hallgatói létszámokat és gyakorlati témákat a felek képviselői írásban rögzítik.
4. A VI.3. pontja szerinti besorolás utáni pontos létszámokat, a hallgatók adatait és a választott témákat tartalmazó listát a felek képviselői szintén írásban rögzítik.
5. Az Iskolaszövetkezet a Külső Gyakorlóhellyel a szövetkezetekről szóló 2016. évi X. törvény 7. § (8) bekezdése alapján kötött megállapodást köteles az Oktatási Hivatalnak annak megkötésétől számított öt munkanapon belül megküldeni. Az Oktatási Hivatal a szakmai gyakorlattal kapcsolatos követelmények teljesülését a Külső Gyakorlóhelynél is ellenőrizheti.

**VII. A Felsőoktatási Intézmény jogai és kötelezettségei a szakmai gyakorlat megszervezésével kapcsolatban**

1. A **Felsőoktatási Intézmény**, mint a hallgatók teljes képzéséért felelősséget vállaló intézmény a jelen megállapodás keretében folytatott szakmai gyakorlat tartalmáért, annak a képzési programban betöltött megfelelő szerepéért is felelősséggel tartozik, ezért ennek keretében
2. a hallgatókat rendszeresen ellenőrzi, gondoskodik a megfelelő tanulmányi előmenetelükről, módszertani irányításukról, a gyakorlat során esetlegesen felmerülő problémák megoldásában aktívan közreműködik,
3. vállalja, hogy a szakmai gyakorlathoz szükséges adatokat – a karok erre kialakult gyakorlatát figyelembe véve – (különösen a szakmai gyakorlat tematikáját és követelményeit, értékelési rendszerét, a vonatkozó kari előírásokat) annak megkezdése előtt megküldi a Külső Gyakorlóhely és az Iskolaszövetkezet részére,
4. vállalja a szakmai gyakorlat megszervezését és a szakmai gyakorlatra jelentkező hallgatók kiválasztását, a szakmai készségek, képességek komplex fejlesztési folyamatában a gyakorlatvezető értékelése alapján a hallgatók gyakorlati kompetenciáinak értékelését, és az ahhoz szükséges nyomtatványokat ehhez biztosítja,
5. intézkedik a gyakorlat során felmerülő problémák megoldásában, a szakmai készségek, képességek komplex fejlesztési folyamatában a Külső Gyakorlóhely értékelése alapján értékeli a gyakorlati kompetenciákat.
6. A **Felsőoktatási Intézmény** vállalja, hogy tájékoztatja a hallgatókat arról, hogy
7. előzetes engedély alapján, a vonatkozó jogszabályi rendelkezéseknek megfelelően felhasználhatják a gyakorlaton szerzett tapasztalatokat, felméréseket a gyakorlatvezető és a Külső Gyakorlóhely felelős vezetőjének engedélye alapján szakdolgozatukban, diplomamunkájukban, TDK-munkájukban, publikációjukban a forrás megjelöléssel;
8. a **Külső Gyakorlóhely** munkavédelmi, tűzvédelmi és egyéb szabályzataiban foglaltak betartására kötelesek;
9. a vonatkozó jogszabályokban meghatározott előírások, és a gyakorlatvezető által meghatározottak szerint kötelesek végezni munkájukat;
10. anyagi felelősséget kötelesek vállalni a mulasztásból, vagy a szabályok be nem tartásából eredő károkért.
11. A **Felsőoktatási Intézmény** kijelenti, hogy a jelen megállapodás keretében lebonyolításra kerülő szakmai gyakorlat nem duális képzéshez kapcsolódik.

**VIII. A Külső Gyakorlóhely jogai és kötelezettségei a szakmai gyakorlat megszervezésével kapcsolatban**

1. A **Külső Gyakorlóhely**
2. a hallgatók foglalkoztatása a tanulmányaiknak megfelelő szakterületen, illetve őket olyan feladatokkal köteles ellátni, amelyek a tanulmányi előmenetelükhöz kapcsolódnak, és elősegítik a jelen megállapodásban foglalt célok megvalósulását,
3. biztosítja a szakmai gyakorlat folytatásához szükséges helyet, eszközt és védőfelszerelést, valamint vállalja, hogy a hallgatókat a szakmai gyakorlat előtt tűz-, munka-, baleset- és környezetvédelmi oktatásban részesíti, és azt dokumentálja,
4. a Külső Gyakorlóhely és az Iskolaszövetkezet közötti egyedi megállapodás alapján a tűz-, munka-, baleset- és környezetvédelmi oktatást az Iskolaszövetkezet is biztosíthatja, amit dokumentálni köteles,
5. a hallgatókat egészséges és biztonságos körülmények között foglalkoztatja, és csak a képzési programban meghatározott feladatok elvégzését teszi kötelezővé,
6. ellátja a szakmai gyakorlati tevékenység szakmai felügyeletét és irányítását.
7. A **Külső Gyakorlóhely**
8. kijelöli a gyakorlatvezetőket, akik megszervezik a gyakorlatot a Felsőoktatási Intézmény által a szakmai gyakorlat kezdete előtt rendelkezésre bocsátott tantervi követelmények előírásának megfelelően, és a szakmai gyakorlat időtartama alatt folyamatosan figyelemmel kísérik a hallgatók szakmai előrehaladását,
9. vállalja, hogy a hallgatók egyes munkavégzési helyekre történő beosztására tett javaslata megtételekor figyelemmel van arra, hogy a hatékony és biztonságos munkavégzés feltételei, valamint a jelen megállapodásban foglalt szakmai előrehaladás körülményei maximálisan biztosítva legyenek,
10. a gyakorlatvezető a hallgatók fegyelmi vétsége (késés, igazolatlan mulasztás, etikai normák megsértése, munkavédelmi eszközök használatának elmulasztása stb.) esetén haladéktalanul értesíti a Külső Gyakorlóhely részéről kijelölt szakmai felelőst, aki a körülményeket mérlegelve értesítheti a Felsőoktatási Intézmény részéről kijelölt kapcsolattartót,
11. a kari előírásoknak megfelelően írásban értékeli a hallgatók szakmai gyakorlati tevékenységét.
12. a szövetkezetekről szóló 2006. évi X. törvény 10/C. § rendelkezése alapján biztosítja az Iskolaszövetkezet IX. pontban rögzített képviselőjének a feladatteljesítés helyére történő belépést és tájékoztatja a feladatteljesítéssel kapcsolatos lényeges körülményekről.
13. írásban nyilatkozik, hogy a hallgatók szakmai gyakorlati jelenléte, teljesítménye megalapozza-e a szövetkezetekről szóló 2006. évi X. törvény 7. § (7) bekezdés szerinti igazolás Iskolaszövetkezet általi kiállítását.

**IX. Az Iskolaszövetkezet jogai és kötelezettségei a szakmai gyakorlat megszervezésével kapcsolatban**

1. Vállalja, hogy a hallgatókkal megköti a (*gazdálkodó szervezet esetében)* a rendelet 18. § (1)-(3) bekezdései szerinti tartalmú munkaszerződést vagy *(költségvetési szerv esetében)* a rendelet18/B. § (1)-(3) bekezdései szerinti tartalmúmegállapodást, azonban mindkét esetben a rendelet 17. § (3) bekezdésére tekintettel kell meghatározni a munkavégzést.
2. A IX.1. pontban foglaltaktól eltérően a szakmai gyakorlat teljesítésére a szövetkezetekről szóló 2006. évi X. törvény 7. § (6a) bekezdése szerint a 10/B. §-ban meghatározott külső szolgáltatásra vonatkozó tagsági megállapodás keretében is sor kerülhet.
3. A szakmai gyakorlati tevékenység felügyelete, amely felügyeleti jogkörénél fogva – összhangban a szövetkezetekről szóló 2006. évi X. törvény 10/C. § rendelkezésével – az Iskolaszervezet IX. pont szerinti képviselője a feladatteljesítése helyére beléphet, tájékozódhat a feladatteljesítéssel kapcsolatos lényeges körülményekről.
4. A hallgatók Nftv. 44. § (3) bekezdés szerinti díjazása – ide nem értve az Nftv. 44. § (3a) bekezdése szerinti esetet –, amely alapján költségvetési szervnél a szakmai gyakorlatra díjazás nélkül is sor kerülhet, de a hallgatókat ez esetben is megilletik mindazon jogok, amelyeket a munka törvénykönyve biztosít a munkavállalók részére.
5. A hallgatók szakmai gyakorlatát jelen együttműködési megállapodás VI.1. pontja szerint az Iskolaszövetkezet – a Külső Gyakorlóhelytől tájékoztatása alapján – igazolhatja vagy az igazolás kiállítását megtagadhatja.

**X. Adatkezelési szabályok**

1. Felek rögzítik, hogy a személyes adatok kezelésének céljait és eszközeit mindhárom Fél önállóan határozza meg, önálló adatkezelőként járnak el, ugyanakkor a jelen megállapodás alapján egymással személyes adatokat közölnek, melyre tekintettel meghatározzák az adatközlésekkel kapcsolatos eljárásrendet, jogaikat és kötelezettségeiket, felelősségüket.
2. Felek kölcsönösen kijelentik, hogy a jelen megállapodás alapján megvalósuló adatkezelésük során teljesítik az adatkezelésre vonatkozó jogszabályi és jelen megállapodásban előírt, valamint a saját adatvédelmi és adatbiztonsági szabályzataikban foglalt kötelezettségeiket. Felek kölcsönösen kijelentik, hogy adatvédelmi és adatbiztonsági szabályzataik, az érintetteknek szóló adatkezelési tájékoztatóik összhangban vannak az Európai Parlament és a Tanács (EU) 2016/679 általános adatvédelmi rendeletével, és gondoskodnak az érintettek előzetes tájékoztatásáról.
3. Az érintettek, akiknek személyes adatait a Felek a megállapodás hatálya alatt egymással közölhetik: a Felsőoktatási Intézmény …… szakjának azon hallgatói, akik az Iskolaszövetkezet útján megszervezetten a Külső Gyakorlóhelynél kívánnak szakmai gyakorlatot folytatni (továbbiakban: Érintett).
4. A megállapodás hatálya alatt a Felek az Érintettek alábbi személyes adatait közölhetik egymással:
5. Felsőoktatási intézmény által Felekkel közölt adatok:
6. családi és utónév,
7. egyén oktatási azonosító kód,
8. szak, szakot gondozó kar, specializáció (ha van), specializációt gondozó oktatási szervezeti egység megnevezése, melyen tanulmányait folytatja,
9. gyakorlati idő kezdete, vége,
10. Külső Gyakorlóhely a fentieken túl az alábbi adatot közölheti a Felekkel:
11. szakmai gyakorlat teljesítésére vonatkozó adatok
12. a hallgatók elsajátított szakmai tudásának, kompetenciájának írásban történő értékelése
13. Iskolaszövetkezet a fentieken túl az alábbi adatot közölheti a Felekkel:
14. igazolás, igazolás kiállításának megtagadásával kapcsolatos adatok.
15. Felek a megállapodás hatálya alatt az Érintettek személyes adatait az alábbi célokból közölhetik egymással:
16. az adatok továbbítása az Érintett hallgatók kérésére történő lépések megtételéhez, jelentkezése elbírálásához,
17. a szakmai gyakorlat képzés részeként történő megszervezése, a szakmai gyakorlat teljesítésére vonatkozó adatok nyilvántartása az Egyetem Nftv. 15. §, illetve 18. §-án alapuló közfeladata, melynek végrehajtásához a szakmai gyakorlatot teljesítő hallgatók adatainak megállapodásban meghatározott körben történő közlése szükséges.
18. Mindhárom Fél garantálja, hogy az általa a másik Féllel közölt személyes adatok pontosak. Felek vállalják, hogy haladéktalanul értesítik egymást, amennyiben a másik Féllel közölt személyes adatok pontatlanságáról szereznek tudomást.
19. Felek kölcsönösen kijelentik, hogy a megállapodás hatálya alatt egymással közölt személyes adatokat csak az adatkezelés céljainak eléréséhez szükséges ideig kezelik az Érintettek azonosítását lehetővé tévő módon, kivéve, ha valamely jogszabály ennél hosszabb ideig történő megőrzésre jogosítja fel vagy kötelezi a Feleket.
20. Mindhárom Fél köteles saját adatkezelése és az adatok egymással történő közlése során megfelelő technikai, szervezési intézkedések alkalmazásával biztosítani
21. a személyes adatok megfelelő biztonságát, különösen az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szemben
22. a személyes adatok kezelésére használt rendszerek és szolgáltatások folyamatos bizalmas jellegét, integritását, rendelkezésre állását és ellenálló képességét.
23. Felek kötelesek az arról való tudomásszerzéstől kezdődően haladéktalanul tájékoztatni egymást a szerződés hatálya alatt egymással közölt személyes adatokat érintő bármely adatvédelmi incidensről a jelen megállapodásban meghatározott kapcsolattartókon keresztül.
24. Felek kölcsönösen vállalják, hogy a megállapodás hatálya alatt egymással megosztott adatok kezelésével kapcsolatosan esetlegesen kialakult vitás helyzetről, hatósági eljárásról haladéktalanul tájékoztatják egymást, és együttműködnek azok rendezésében a jogszabályok által megengedett keretek között.
25. A jelen megállapodásban és jogszabályokban foglalt adatkezeléssel összefüggő kötelezettségét megszegő Fél a vétlen Felet köteles teljes körűen kártalanítani.

**XI. Az együttműködési megállapodás végrehajtásának koordinálása, kapcsolattartás a Felek között**

1. A Felsőoktatási Intézmény jelen megállapodásban megjelölt átfogó szervezeti egysége részéről kijelölt felelős kapcsolattartó:

név: ………………………

szervezeti egység: ……………………… Kar Dékáni Hivatal (mint a szakot gondozó átfogó szervezeti egység)

beosztás: dékánhelyettes

telefon: +36 1 463 ………………………

email: ………………………

1. A Felsőoktatási Intézmény jelen megállapodásban megjelölt oktatási szervezeti egysége részéről kijelölt szakmai kapcsolattartó adatait az 1. melléklet tartalmazza.
2. A Külső Gyakorlóhely szakmai felelősének adatait az 1. melléklet tartalmazza.
3. Az Iskolaszövetkezet részéről kijelölt Iskolaszövetkezeti kapcsolattartó adatait az 1. számú melléklet tartalmazza.
4. A szakmai gyakorlat teljesítésével kapcsolatos tartalmi, szakmai, értékelési, igazolási és szervezési kérdésekben a Felsőoktatási Intézmény részéről a szakmai kapcsolattartó, a Külső Gyakorlóhely részéről a szakmai felelős, az Iskolaszövetkezet részéről az iskolaszövetkezeti kapcsolattartó jár el.
5. Az 5. pontban meghatározottaktól eltérő, az együttműködést és a jelen megállapodást érintő kérdésekben a felelős kapcsolattartó és a szakmai felelős járnak el, de a megállapodás módosítása, felmondása az azt aláíró intézményi képviselők hatásköre.

A Felek elsődlegesen elektronikus úton tartják egymással a kapcsolatot, késedelmet nem tűrő esetben telefonon egyeztetnek.

**XII. Záró rendelkezések**

1. A jelen megállapodásban nem szabályozott kérdésekben a nemzeti felsőoktatásról szóló 2011. évi CCIV. törvény, a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28) Korm. rendelete, a munka törvénykönyvéről szóló 2012. évi I. törvény, a szövetkezetekről szóló 2006. évi X. törvény valamint a polgári törvénykönyvről szóló 2013. évi V. törvény rendelkezései, szakmai, értékelési és szervezési kérdésekben a Felsőoktatási Intézmény tanulmányi és vizsgaszabályzatában, valamint a ……………………… Kar honlapján (………………………) közzétett, a szakmai gyakorlat lebonyolításával foglalkozó szabályzat az irányadó.
2. Felek a jelen megállapodást – amely két eredeti egymással mindenben megegyező példányban készült –, mint akaratukkal mindenben megegyezőt, jóváhagyólag aláírásukkal látták el.

Budapest, …………………………..

Felsőoktatási intézmény részéről: Iskolaszövetkezet részéről:

……………………………………….. ……………………………………….

Dékán

Külső Gyakorlóhely részéről:

……………………………………....

***1. melléklet a*** *BME*……………………… ***számú Együttműködési megállapodáshoz***

**Szakmai gyakorlat helyszíne**

Gyakorlóhely megnevezés: …

Székhely: …

Adószám: …

Bankszámlaszám: …

Statisztikai számjel: …

Államháztartási egyedi azonosító: …

Telephely:…

|  |  |
| --- | --- |
| **Szakmai kapcsolattartó (Felsőoktatási Intézmény):**  név: …  szervezeti egység: … Tanszék  beosztás: …  telefon: …  email: … | **Szakmai felelős (Külső Gyakorlóhely):**  név: …  szervezeti egység: …  beosztás: …  telefon: …  email: … |

**Iskolaszövetkezeti kapcsolattartó (Iskolaszövetkezet):**

név:

szervezeti egység:

beosztás:

telefon:

email:

**Szakmai gyakorlatot szervező oktatási szervezeti egység: … Tanszék/Intézet**

**Szakmai gyakorlaton részt vevő hallgatók:**

|  |  |  |  |  |
| --- | --- | --- | --- | --- |
|  | Hallgató neve és oktatási azonosítója | szak, specializáció és  képzési munkarend | Gyakorlati időszak kezdete | Gyakorlati időszak vége |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

Budapest, 202... …………………………

Oktatási szervezeti egység részéről: Átfogó szervezeti egység részéről:

|  |  |  |
| --- | --- | --- |
| ........................................... | ........................................... |  |
| ……  tanszékvezető / tanszékvezető-helyettes | ………………………  Dékán |  |

Külső Gyakorlóhely részéről: Iskolaszövetkezet részéről

|  |  |  |
| --- | --- | --- |
| ........................................... | ........................................... |  |
|  |  |  |

1. Elérhető: <https://kormany.hu/dokumentumtar/kepzesi-es-kimeneti-kovetelmenyek-1> [↑](#footnote-ref-1)